# INFO HEFTE 2022 / 2023 TIL FORELDRE I RAKETTEN BARNEHAGE SA

Dette heftet er laget for å samle informasjon vi mener kan være nyttig for nye foreldre. Vi kan likevel ha glemt å ta med det DU lurer på, og da håper vi at du spør oss ved første anledning!!

**Heftet kommer som et supplement til:**

* Barnehagevedtekter for Raketten barnehage SA
* Vedtekter for Raketten barnehage SA
* Årsplan for barnehagen – blir lagt ut på barnehagens nettside ved oppstart av nytt bhg år
* Månedsplaner – blir lagt ut på tavla i Kidplan

Dere vil også finne en del info på nettsiden til barnehagen

# GENERELT OM RAKETTEN

**Eier:**

Raketten barnehage er en privat barnehage, og drIves som et Samvirkeforetak:

**Raketten barnehage SA**

**Sjukehusveien 1**

**4373 Egersund**

**Hvordan nå oss:**

Telefon daglig leder 47 79 77 61

Mobil daglig leder 47 02 97 42

Avd Marihønene 47 79 77 62

Avd Sommerfuglene 47 79 77 64

Mail: post@raketten.no

Nettsiden: [www.raketten.no](http://www.raketten.no/)



**Oppstart:**

Raketten ble startet i juli 1987 av ivrige foreldre som ville gjøre noe med barnehagemangelen i kommunen. Som byens første private barnehage startet vi opp i leide lokaler på Bakkebø, men flyttet inn i egne nye lokaler i Sjukehusveien 1.mai 1989.

**Åpningstid**

Raketten har åpent mellom kl. 06.30 og kl. 16.15, fem dager i uka, 12 måneder i året. Det avholdes fem planleggingsdager pr. år. Barnehagen er da stengt. Den er også stengt jul- og nyttårsaften, og stenger kl. 12.00 onsdag før skjærtorsdag.

Barnehagen har 2 avdelinger. Avdeling Marihønene med 24 barn i

alderen 3-6 år og avdeling Sommerfuglene med 14 barn i alderen 0-3 år.

Alle plassene er 5-dagers! Det gir en stabil barnegruppe.

**Opptak og betaling:**

Alle som ønsker plass kan søke om det! Opptak skjer ved Samordnet opptak. Søsken og barn av ansatte har fortrinnsrett ifølge barnehagen sine vedtekter.

Det gis 30 % søskenmoderasjon for barn nr. 2, og 50 % for nr.3 og flere.

Kommunen eier og disponerer 3 stk plasser.

Månedsbetaling til barnehagen skjer forskuddsvis den 20. hver måned.

**Fysisk miljø:**

Raketten har et godt innemiljø med ulike rom for lek og læring.

Vi har et stort og inspirerende uteområde for aktiv og kjekk lek.

Lekeplasskontrollen har årlig kontroll av barnehagens uteområde.

**Utleie:**

Foreldre og barnehagens personale kan leie deler av barnehagen.

Daglig leder administrerer utleie. Det som kan disponeres er: Utearealet, kjøkken og toalett. Det betales kr. 100,- pr. time.

Det er alkohol - og røykeforbud.

**Barnehagen drives i samsvar med:**

1. Lov om Barnehager med forskrifter og retningslinjer
2. Rammeplan for barnehagen
3. Tariffavtaler
4. Samvirkeforetakets vedtekter
5. Barnehagens vedtekter
6. Strategi- og markedsføringsplan for barnehagen
7. Årsplanen for barnehagen

**Formålet med loven:**

Retningslinjer for barnehagedrift er nedfelt i "Lov om barnehager". Formålet med loven er at "barnehagen skal sikre barn gode utviklings- og aktivitetsmuligheter i nær forståelse og samarbeid med barnas hjem". "Barnehagen skal hjelpe til med å gi barna en oppdragelse i samsvar med kristne grunnverdier"

Barnehagen er gjennom Rammeplan, rundskriv og forskrifter til barnehageloven, pålagt å utarbeide en årsplan.

Årsplanen skal gi en oversikt over aktivitetene i barnehagen og den pedagogiske virksomheten gjennom året.

## RAMMEPLANEN

Første Rammeplan for barnehagen ble vedtatt den 1.8.1996

**01.08.2017** trådde ny revidert Rammeplan i kraft.

Rammeplanen er en Forskrift til Lov om barnehager, og dermed forpliktende for barnehagen

Rammeplanen skal være et tydelig styringsdokument.

Den skal ivareta den nordiske barnehagetradisjonen og et helhetlig syn på barns utvikling.

**Rammeplanens innhold:**

* Barnehagens verdigrunnlag
* Ansvar og roller
* Barnehagens formål og innhold
* Barns medvirkning
* Samarbeid mellom hjem og barnehage
* Overganger
* Barnehagen som pedagogisk virksomhet
* Barnehagens arbeidsmåter
* Barnehagens fagområder

Rammeplanen er et pedagogisk verktøy for alle som jobber i barnehagen.

**Foreldreaktiv tilvenning**

Vi ønsker god tid på oppstart av nye barn om høsten. I tilvenningsperioden som skal vare minimum 4 dager skal foreldrene ta aktivt del i barnehagens aktiviteter.

Foreldrene skal selv være aktive sammen med sitt eget barn med å delta i aktivitet, lek, samspill, stell og rutiner på avdelingen.

Personalet overtar mer og mer omsorgen når barnet er trygg på sin nye sekundære omsorgsperson.

Målet med denne tilvenningen er å skape god tilknytning til nye barn som starter opp i barnehagen.

**Barns medvirkning**

Barnehagelovens § 3 slår fast at barna har rett til å gi uttrykk for sitt syn på barnehagens daglige virksomhet, de skal ha muligheten til å delta aktivt i både planlegging og evaluering.

Rammeplanen sier videre at de skal ha innflytelse på alle sider ved sitt liv i barnehagen.

Raketten legger til rette for at barna skal ha reell innflytelse ved at de får uttale seg, være med å påvirke og ta egne valg i forhold til hverdagen i barnehagen.

På avdeling Marihønene har de voksne møter med barna hvor barna er med på å diskutere og komme frem til demokratiske avgjørelser som for eksempel turmål, middagsretter og formingsprodukter.

# Overgang barnehage - skole

Rammeplanen sier: "Barnehagen skal, i samarbeid med skolen, legge til rette for barns overgang fra barnehage til første klassetrinn og eventuelt skolefritidsordning. Dette skal skje i samarbeid med barnets hjem".

Dette vil først og fremst skje gjennom foreldresamtaler, hvor foreldre får innsyn i og innflytelse på, og eventuelt gir tillatelse til at opplysninger om barnet kan videreføres til skolen. Samarbeidet skal både fokusere på hva barnet kan og mestrer, og på hva de kan trenge særskilt støtte til.

"Barnehage og skole bør gi hverandre gjensidig informasjon om sine respektive virksomheter. Barnehagen og skolen har et felles ansvar for at barn kan møte ulikhetene med nysgjerrighet og tillit til egne forutsetninger".

Raketten ønsker å legge til rette for at barna kan ta avskjed med barnehagen på en god måte, glede seg til å begynne på skolen og oppleve at det finnes en sammenheng mellom barnehage og skole. På våren snakker vi mye om skolen med de eldste barna i ABC klubben.

I oktober inviteres «skolebarna» tilbake til Raketten en ettermiddag. Vi leker sammen, spiser frukt, og i samlingen forteller de om skolen til lydhøre yngre barn. Og de får ta farvel med barnehagen enda en gang.

Det er utarbeidet plan for overgangen barnehage-skole

Planen som foreligger i dag, skal revideres i løpet av barnehageåret 2022/2023

## MÅLTIDENE

**Frokost:**

Det er mulig å spise frokost i barnehagen fra 06.30 – 08.15.

Barna spiser da medbrakt brødmat og får melk i barnehagen.

**Lunsj:**

Lunsj kl.11.00

Vi vektlegger et sunt og variert kosthold: smøremåltider til lunsj, middag en dag annenhver uke og daglig fruktmåltid. Tid, samtale og matglede er i fokus.

**Fruktmåltid:**

Dette måltidet i 13.30.-14.00- kan variere noe fra avdeling til avdeling

Barna får tilbud om ½ brødskive, samt frukt, grønnsaker og vann i barnehagen

**Håndhygiene:**

Vi oppfordrer alle foreldrene til å vaske barnas hender når de kommer om morgenen.

Dette for å forebygge smitte.



## ALLSIDIG PEDAGOGISK TILBUD

**Fysisk aktivitet og utvikling**

Vi ønsker å legge forholdene til rette for at barna skal lære å mestre, beherske og være stolt av kroppen sin. Videre at de skal oppleve glede ved å bruke kroppen, slik at de vil stå på og ta nye utfordringer.

Rakettens uteområde er fysisk utfordrende med trær, kratt, ulendt terreng, gress, grus og lignende. Dette er en god arena for fysisk aktivitet, som vi bruker daglig. Området vårt har bakke som er flott til aking om vinteren, og en liten fotballbane,

i tillegg vil bruk av gymsal, svømmehall for det eldste kullet og ukentlige turer gi flere og varierte erfaringer, utfordringer og opplevelser.

**Språkstimulering**

Målet med dette arbeidet er å forberede til skolestart. Vi jobber med blant annet begrepslæring, tall- og matematikkforståelse og

Men den viktigste språklæringsarenaen er hverdagsspråkbruken i samtaler og dialog, samt i lek. Her får barna meningsfulle læringssituasjoner sammen med både barn og voksne. Dette gjelder for alle barna i barnehagen.

De andre barna på avdeling Marihøne har også faste språksamlinger med ulike tema og opplegg

Språkgrupper vil være fast 1 gang i uken, da vi gjerne vil støtte opp om et best mulig språk for barna.

**Tilknytningsbaserte barnehager**

Raketten barnehage er en tilknytningsbasert barnehage. Dette innebærer at vi systematisk jobber for å gjøre barnehagen til en god arena for små barns psykososiale utvikling. Vi er opptatt av at barna skal ha trygge tilknytningsforhold til barn og voksne i barnehagen. Vi vil at barna hver dag skal bli møtt, sette og hørt. Derfor jobber vi aktivt for at samspillet mellom barn-barn og barn-voksen skal ha god kvalitet



## LEKENS PLASS I BARNEHAGEN

I barnehagen legger vi stor vekt på lek.

Rammeplanen sier at «Barnehagen skal gi gode vilkår for lek, vennskap og barnas egen kultur» og videre «Leken skal være en arena for barnas utvikling og læring, og sosial og språklig samhandling (2017, 20). I leken opplever barna humor, glede, sosiale relasjoner, skaffer seg erfaringer, vennskap, oppnår sosial kompetanse, spenning, tester sine egne grenser, språklige samhandlinger m.m.

 Derfor er vi i Raketten opptatt av at barna skal ha rikelig med tid for lek, både inne og ute. Inne har vi ulike rom for variert lek og vi har et romslig uteområde med gode muligheter for variert fysisk aktiv lek. Vi legger til rette for ulik lek som rollelek, konstruksjonslek, regellek m.m. Vi organiserer lekemiljøer sammen med barna, etter det som interesser barna, og på den måten blir barnas medvirkning og medbestemmelse ivaretatt. Personalet er aktivt tilstedeværende i barnas lek både som deltakere eller som en støtte for å hjelpe barn i gang med leken, slik at det sikres at alle barn får delta. Den voksne vurderer sin rolle i leken og om det er behov for deltakelse eller være på sidelinjen. Barna skal ha mulighet til å trekke seg vekk for å ha sin egen lekeverden, men med voksne i nærheten ved behov for hjelp og støtte



## ARRANGEMENTER / FEIRINGER

### Bursdagsfeiring

Når barna har bursdag er det en stor dag. I barnehagen markerer vi dette på følgende måte. Det første vi gjør om morgenen er å henge ut flagget. Sammen med bursdagsbarnet lager vi bursdagskrone. Vi har en egen bursdagssamling, hvor vi gjør stas på barnet. Barnet sitter framme i samlingen med krone og kongekappe på, barna synger for det og skyter opp raketter etter hvor gammelt barnet er. Den som har bursdag kan ønske seg en bok de vil høre, en lek eller et eksperiment i samlingen. Bordet pyntes med bursdags duk og lys.

**Lys og lyktefest**

Lys- og lyktefesten er et kjekt og stemningsfullt arr vi har på ettermiddagstid for barn, foreldre, søsken og personale. Festen er i slutten av november.

### Advent og jul

I desember har vi adventssamlinger der vi tar opp julebudskapet, tradisjoner, synger julesanger.

Ellers hører nissefest, julegudstjeneste, Lucia markering sammen med foreldrene, barnehagegudstjeneste i Bakkebø kirke og opptreden på Dalane videregående skole med til høytiden. Alle disse aktivitetene skjer på dagtid i barnehagen.

Vi har juleverksted og lager julepynt og julegaver. Disse får barna med seg hjem før jul.

### Karneval og bollefest

I februar er det tid for karneval og bollefest. Denne dagen kommer barna utkledd i barnehagen. Vi har felles karnevalsamling med begge avdelingene, hvor vi har leker, synger, slår katten ut av sekken og danser gjennom barnehagen. Til lunsj denne dagen har vi boller, i tillegg til vanlig lunsj.

### Påske

 I tiden før påske tar vi opp påskens budskap (Marihønene), snakker om tradisjoner, lager påskepynt og synger påskesanger.

Vi låner ruge maskin, og klekker ut kyllinger i barnehagen. Spennende!

Når påsken nærmer seg har begge avdelingene en felles påskesamling og påskelunsj. Kanskje kommer påskeharen hoppende innom på besøk.

**17 mai**

I barnehagen øver vi til denne store dagen. Dagen før dagen går vi i tog i nærmiljøet. På selve 17. mai er det kun de eldste barna i Raketten, de som skal begynne på skolen som deltar i barnetoget i byen.

**Turer / Dagstur**

Begge avdelingene har en fast tur dag i uken. ABC-barna har egen turdag

Turmålene blir tilpasset barnas alder og årstider. Det står mer informasjon om disse turene i månedsplanene.

### Besteforeldre - fest

I begynnelsen av juni hvert år har vi Besteforeldre - fest her i Raketten barnehage. Dette er en lang tradisjon hvor vi inviterer søsken, foreldre, besteforeldre og oldeforeldre til barnehagen.

Barna har en sangopptreden, det blir salg av grillmat og kaker, samt av fine ting som barna har laget. Dette er en koselig fest med flere generasjoner samlet!!!

### Boka mi

## I bola mi limer vi inn bilder, sanger og tegninger fra barnehagehverdagen. Boka sendes hjem etter jul og til sommerferie, slik at barna og foreldrene kan lime inn bilder og eventuelt fortelle litt om livet hjemme. Boka er et kjekt minne å ha fra barnehagetiden.

### Aktivitetsdager

Vi har flere faste aktivitetsdager for alle i barnehagen som brannverndag, førstehjelps dag, felles aktivitetsdag ute i barnehagen.

### ”Skolebarna”

### De helt eldste barna får et tilbud om svømming. Målet er vanntilvenning og de siste årene har vi hatt et eget opplegg med Siljes babysvømming, et opplegg vi har svært godt fornøyd med.

### De barna som skal begynne på skolen har en egen avslutningstur og avslutningsfest i barnehagen på ettermiddagstid.

På høsten, når de går i 1.klassetrinn, inviteres de tilbake til barnehagen en ettermiddag. De leker, spiser frukt, og i samlingen forteller de om skolen for de andre barna.

### Ukens barn

Barna på den største avdelingen har **ukens barn.**. De trekker 1 barn hver uke som får ulike oppgaver i løpet av uken som f.eks. å være med å dekke bord, være med på sjekkerunden ute på lekeplassen, skjærer opp frukt osv.

**Leker hjemmefra**

Barna kan ta leker med seg leker hjemmefra hver dag. Ikke lekevåpen

Vi gjør oppmerksom på at foreldrene/barna ta lekene med på eget ansvar



## DAGSRYTMEN

Barn trenger orden og oversikt i hverdagen. Derfor gjentar deler av programmet seg i fast rekkefølge hver dag / uke. Dette skaper trygghet, forutsigbarhet hos barna.. De utvikler også på denne måten begrep om tid. Hos de yngste barna kan brudd på rutinen skape utrygghet. Mens de eldste barna kan oppleve glede og frihet når de får bryte ut av det regelmessige. Det er derfor lagt inn rom for fleksibilitet når det gjelder dagsrytmen, etter alder og utviklingsnivå.

**Stell og sovestund**

På Sommerfuglene er stell og sovestund en viktig del av dagsrytmen. Etter maten er det tid for bleieskift / å sitte på do. De voksne tar med seg ett og ett barn og steller det. Her er nærhet, tid og kos sentrale stikkord. Så er det sovetid, og de barna som ikke sover, har hvilestund før de går ut.

Når barnet våkner er det alltid en voksen på avdelingen, denne har et fang, tid og kos til den som ønsker / trenger det. Vi er veldig opptatt av å se hvert enkelt barn og dets behov.

**Samlinger**

Nesten hver dag, og i ulike former, har vi samlinger. Disse er tilpasset barnas alder og utviklingsnivå. I samlingene oppmuntrer vi barna til blant annet å lytte, vente på tur, rekke opp hånden og ta ordet m.m. Samtidig ønsker vi at barna skal få oppleve fellesskapsfølelse, tilegnet seg kunnskap, få fortelle og bli hørt, lære sanger og ha det kjekt. Samlingene går ut fra satsningsområdet og tema.

Det er språksamlinger hver uke i mindre grupper. Se Allsidig pedagogisk tilbud.



**Aktiviteter**

I løpet av en barnehageuke skjer det ofte ulike aktiviteter i barnehagen, dette kan være formingsaktiviteter, aktiviteter ute / inne, drama aktiviteter, matlaging, tur, gym, svømming, m.m.

Årsplanen og månedsplaner sier mer om det.



|  |  |
| --- | --- |
| Tid | Hva skjer |
| 06:30  | Barnehagen åpnerFrokost, medbrakt (fram til kl. 08.15)Lek  |
| 10.00 – 11.00  | Samling og/eller aktiviteter Lek inne / ute  |
| 11:00  | Måltid: Smøremåltid Middag – 2 dager i måneden  |
| 11:30 | StellSovetid / hvile Lek ute eller inne |
| 13.30-14.00 | Fruktmåltid m ½ brødskive/knekkebrød og frukt/grønnsaker StellFortsatt lek  |
| 16.15 | Barnehagen stenger  |
|  |  |

## KVALITETSARBEID I RAKETTEN

**Barnehagens kvalitetskriterier**

Personalet i barnehagen har sammen med foreldrene kommet frem til ulike kvalitetskriterier:

* Godt arbeidsmiljø og engasjerte voksne
* Vennskap, humor og glede
* Liten barnehage, hele plasser, små og oversiktlige forhold, tid og omsorg til den enkelte
* Innholdsrik og variert hverdag, både inne og ute
* Sunt kosthold
* Barns medvirkning

Vi vil gjennom disse kvalitetskriteriene sammen legge til rette for en trygg, harmonisk og kjekk hverdag i Raketten, der både små og store har gode dager



**Strategi og markedsføringsplan for barnehagen**

Raketten har utarbeidet en strategi og markedsføringsplan for en 5 års periode.

Planen skal legge føringer for satsings- og utviklingsområder innen organisering og drift av barnehagen

Planen skal videre være et dokument som sikrer progresjon og fremdrift av barnehagen og at vi stadig har et forbedrings potensiale.

Gjennom årsplan og barnehagens nettside vil en finne konkrete mål, visjon, verdier og pedagogisk plattform for barnehagen.

Strategi- og markedsføringsplanen er et internt notat for personalet og styret i barnehagen



**Satsingsområde: Lek som arena for inkludering og styrking av sosial**

 **komeptanse.**

Dette bygger både på vårt tidligere satsningsområde – en innholdsrik verktøykasse og fra prosjektet inkluderende barnehage- og skolemiljø.

Kompetansen skal barna oppnå i relasjoner og samspill med hverandre og voksne.

**Sosial kompetanse består av fem områder**:

- Empati og rolletaking

- Prososial atferd

- Selvkontroll

- Selvhevdelse

- Lek, glede og humor

Sosial kompetanse er en forutsetning for å fungere godt sammen med andre. Alle barn skal erfare å være betydningsfulle for fellesskapet og å være i positivt samspill med barn og voksne. Vi ønsker at barna i Raketten barnehage skal utvikle seg til å bli sosialt kompetente individer, slik at de kan fungere best mulig i alle sine relasjoner. For å oppnå dette må de voksne være bevisst sin rolle som modeller og veiledere for barna.

Barnehagen skal aktivt legge til rette for utvikling av vennskap og sosialt fellesskap.

Selvfølelsen til barnet skal støttes samtidig skal de få hjelp til å mestre balansen mellom å ivareta egne behov og det å ta hensyn til andres behov. Vi vil at barna skal oppleve at Raketten er et trygt og godt sted å være.

For å oppnå dette, vil vi jobbe med organisering av leken, både inne- og ute for at hver og en på sine premisser skal være en aktiv deltaker.

Fokusområdene vi har valgt er sosial ferdighets- trening i lek, vennskap og gode relasjoner og hvordan barna kan få gode opplevelser i leken. I praksis vil dette komme til uttrykk i formelle og uformelle læringssituasjoner, leken, samt relasjoner og konflikthåndtering.

I dette arbeidet vil vi bruke lekegrupper, fokusere mer på barns medvirkning på egen hverdag og bruk av barnesamtaler. Det er i dette arbeidet også viktig med et aktivt, engasjerende og inkluderende personale. Vi voksne ønsker å være bevisst på vår rolle som modeller for barna. Vennskap bidrar til en følelse av deltakelse og fellesskap som igjen bidrar til positiv selvfølelse.

Personale må ha et felles grunnsyn og holdninger i forhold til syn på barn, barns innvirkning på egen hverdag og hvordan vi kan ta imot barns initiativ på en god og inkluderende måte. Dette er et prioritert område vi jobber med.

**BTI ( Bedre Tverrfaglig Innsats)**

BTI er en samhandlingsmodell I fire nivå som skal anvendes av enheter og tjenester som møter gravide, barn, unge og foreldre som det er knyttet undring eller bekymring til.

Hensikten med BTI modellen er å kvalitetssikre helhetlig og koordinert innsats uten at det blir brudd I oppfølgingen.

BTI bidrar til tidlig innsats, samordning og medvirkning.

**Pedagogisk analyse/ LP modellen**

Systematisk bruk av pedagogisk analyse vil bli implementert som verktøy og hjelp i arbeidet med å skape et godt læringsmiljø I barnehagen.

Modellen er en strategi for utvikling av pedagogisk praksis.

LP modellen har en systemteoretisk forankring og henskten er at tiltakene som settes i gang skal være forskningsbaserte.

Rakettten barnehage har utarbeidet en egen implemnteringsplan som gir en oversikt over hvordan vi skal implementere dette arbeidet i barnehagens pedagogiske virksomhet.

# FORELDREMEDVIRKNING

**Daglig kontakt:**

Personalet ønsker å være tilstede for både barna og foreldrene. I forhold til foreldrene vektlegger de den daglige kontakten ved levering og henting. Om morgenen blir barn og foreldre møtt i garderoben. Personalet kan ta imot barna på en god måte, og foreldrene kan få gitt beskjeder el. spørre om ting.

Å gi hvert enkelt barn en best mulig hverdag her i raketten, er målet vårt!! Trivsel og utvikling, samt et engasjert personale, er viktige stikkord.

Som foreldre i en privat barnehage vil vi at dere skal ha rik anledning til å bli hørt og få påvirke deres barns utvikling og barnehagedag.

**Foreldresamtaler:**

Alle foreldre innkalles til samtale om sitt barn om høsten.

På våren innkalles foreldrene til ”skolebarna”, samt alle på Sommerfuglene, i tillegg vil andre som ønsker samtale, få tilbud om det, men de innkalles ikke automatisk.

**Foreldremøter:**

Alle foreldre innkalles til foreldremøte høst og vår. De avholdes felles for begge avdelingene. Om høsten orienterer personalet om året som kommer og legger fram årsplanen. På våren inviterer barnehagen til temakveld.

**Foreldrerådet:**

Foreldrerådet består av alle foreldrene. Disse velger to representanter til Samarbeidsutvalget. I tillegg velger de representanter til ulike arrangementer som bl.a. juletrefest

Foreldrerådet kan ta opp alle aktuelle saker som foreldrene måtte ønske.

**Samarbeidsutvalget (SU):**

SU har ansvar for foreldremøter og årsplan arbeid sammen med personalet, og skal ellers behandle saker som har med barnehagens daglige drift å gjøre. SU består av to representanter hver for eier/andelsstyret, foreldrene og personalet. Det er også utnevnt en kommunal representant til utvalget. Sekretær er barnehagens styrer.

Samarbeidsutvalget har 4 møter hvert år (2 høst og 2 vår)

**Styret:**

Barnehagens styre blir valgt på Årsmøtet i mars hvert år. (Årsmøtet består av alle foreldrene.) Halve styret skiftes hvert år. De valgte sitter i to år.

Styret har med større saker å gjøre, som økonomien, arbeidsgiveransvar og framtidige planer for driften.

Styret har 8-10 møter hvert år.

**Dugnader:**

Det kalles inn til 3 stk. store dugnader hvert barnehageår, én på høsten, en på vinteren og en på våren.

 Det er ikke så mye som kommer i tillegg, men det kan hende at barnehagen ber noen foreldre hjelpe til med oppgaver utenom de faste dugnadene. Foreldrenes innsats er et viktig bidrag for barnehagens beste, det er kontaktskapende og sosialt, og ikke minst resulterer det i et best mulig oppvekstmiljø for barna!!

Dugnadene blir organisert og gjennomført sammen med barnehagens dugnads leder som velges på årsmøte i barnehagen hvert år.

**Kidplan**

Vi bruker Kidplan som et kommunikasjonsverktøy mellom oss i Raketten og dere foreldre. Dette er et nettbasert verktøy som enkelt kan brukes på både pc, nettbrett og mobil (egen app)

Foreldre får tildelt personlig innlogging og passord

I Kidplan legger vi ut bilder, månedsplan og diverse nyttig informasjon og beskjeder

Dere som foreldre kan også gå inn å legge inn beskjeder til oss, registrere når barnet er sykt eller skal ha fri og/eller feire

Vi anbefaler dere å følge med hver dag- bruk Kidplan som et verktøy for å holde dere oppdaterte. Vi syns at Kidplan er et godt verktøy hvor vi enkelt kan viser dere noe av innholdet i barnets barnehagehverdag.

****

**BEMANNING**

Barnehagen følger barnehagelovens krav om utdanning og bemanning.

Det er innført en pedagog- og bemanningsnorm som skal være på plass innen **01.08.2019**

Styrer og pedagogiske ledere skal ha barnehagelærerutdanning.

**Den totale bemanningen i barnehagen er pr august 2022:**

Daglig leder 1,0 årsverk

Pedagogisk leder 4,0 årsverk

Fagarbeidere 2,2 årsverk

Assistenter 2,4 årsverk

Renholder 0,33 årsverk

Arbeidstiden er 37.5 timer pr. uke. De pedagogiske lederne har 4 t pr uke planleggingstid og assistentene har 1 t planleggingstid pr. uke

Vi jobber etter vaktsystem for å dekke åpningstiden, som er etter foreldrenes behov, men max.06:30 - 16:15.

# SAMARBEIDSPARTNERE

# Barnehagen har til ulike tider flere samarbeidspartnere. Disse kan blant annet være:

**Kultur- og oppvekstavdelingen:**

* Samarbeid ang. opptak av de tre kommunale plassene
* Hjelp og veiledning ang. tilskuddsordninger, nye forskrifter m.m.
* Arrangerer aktuelle kurs
* Innkaller til ledermøte barnehage
* Ansetter og lønner ekstra personale for barn med spes. behov.

**PPT:** (Pedagogisk Psykologisk Tjeneste)

* Hjelp og veiledning ang. barn med spesielle behov
* Låner ut aktuelt pedagogisk materiell og fag litt. til barn med spes behov
* Veiledning på systemnivå

**Helsesykepleier:**

* Kan være aktuelle med generell informasjon
* Støttespillere i forbindelse med barn med spes. behov

**Barneverntjenesten**

* Kan være aktuelle for hjelp til barn / familier, og til støtte for personalet

**Utvidet ressursteam ( URT ):**

* Alle skoler og Barnehager har dette.
* Består av representanter fra PPT, helsesøster, barnevernet og styrer i barnehagen.

**Dalane Videregående skole:**

* Vi har fast elever fra Vg1 og Vg2 i praksisperioder i barnehagen
* Vi deltar med innslag på skolens juleavslutning hvert år.

**Andre barnehager:**

* Vi inviterer til besøk hos oss.
* Vi blir invitert på besøk.
* Felles arrangementer



# REGLER OG RUTINER

# Dette punktet er tatt med for å klargjøre hva som forventes av dere foreldre/foresatte, og på den måten forebygge usikkerhet og misforståelser.

**Porten:**

* skal lukkes og sikkerhetslenke skal på, både når dere kommer og når dere går igjen, også når det ikke er barn ute! Barna skal ikke «hjelpe» med å åpne/lukke porten.

**I grovgarderoben:**

* sko i skohyllene
* regntøy og dresser henges opp
* også de voksne bes sette fra seg skoene her ute, eller ta på sko beskyttelse

**Ved henting:**

* barna skal ikke klatre på gjerde/port
* foreldre/foresatte har selv ansvar for sitt/sine barn når de selv er til stede i barnehagen
* skal andre enn foreldre/foresatte hente barnet, *må* personalet få beskjed

**Annet:**

* klær, yttertøy, sko, støvler, matbokser, leker m.m. *må merkes!*
* husk å ha helskift i hylla, og en varm fleece, genser.. Det er foreldrenes ansvar å holde orden i barnets hylle
* Dress og regntøy tas med hjem hver fredag
* Gi personalet beskjed ved å ringe eller legge inn i KIdplan når barnet:
* skal ha en fridag
* er sykt
* blir hentet eller levert til en annen tid enn vanlig
* følg med daglig på oppslagstavle.
* spør personalet om dere lurer på noe. Vi er her for å gjøre det beste for både barn og foreldre

**Sykdom:**

* har barnet vært sykt med feber, skal det ha 1 feberfri dag hjemme før det kommer i barnehagen
* har barnet hatt oppkast eller diarè skal det holdes hjemme i **48 timer**
* ved øyekatarr som skal behandles kan barnet komme etter startet behandling
* gi personalet beskjed hvis barnet har sovet dårlig, er litt slakk.
* ved tvil avgjør daglig leder om barnet kan komme i barnehagen!!



**INSTRUKS FOR SIKKERHET PÅ TUR**

**Utgangspunkt:**

* Instruksen skal gjennomgås årlig av samlet personalgruppe, for oppdatering og eventuelle endringer.
* Personalet skal hvert år gjennomgå førstehjelpskurs.
* Ønskelig at en voksen har kurs og bevis om Livredning. (Hjerte-/lungeredning og dykking.)

**Om turplassen:**

* Minst en av de voksne må være kjent på plassen vi skal til.
* Barna må fordeles på de enkelte voksne. Dette må personalet være bevisste på - hvem de har ansvar for, og hyppig telling/sjekk. Full oversikt/kontroll til enhver tid! Spesielt gjelder dette ved vann. Alle har sammen et kollektivt ansvar for å ha oppsyn og gripe inn i nødvendige situasjoner.
* De voksne plasseres med oversikt over området når hele gruppa er i frilek.
* Pauser avvikles ikke.
* Barna bruker refleksvester.
* Personalet teller barna hvert 20 min, i Kidplan

**Skal medbringes på tur:**

* Førstehjelpspakke.
* Avdelingens mobiltelefon tas med.
* Eventuelle medisiner.

**Kjøring i privatbiler:**

* Det skal være utfylt kjøretillatelse fra foresatte for hvert barn.
* Barna skal være tilstrekkelig sikret. D.v.s. i godkjent stol/sete. Barn skal ikke sitte fremme i biler med air-bag.
* Dersom foreldre setter igjen egne bilstoler, er det på eget ansvar.

**Offentlige kommunikasjonsmidler:**

* Sikret med det utstyret som er tilgjengelig.
* Forberede barna på hvordan vi venter på en bussholdeplass, og ved av- og på-stigning. Telle.



**Ferdsel langs vann:**

* En voksen først, en voksen bak, øvrige voksne og barn mellom.

**Ved gangfelt/vei:**

* Barna deles i to grupper (Marihønene) med to voksne i hver. Inndeling etter hvor fort barna pleier å gå.
* Venter, og går over gangfeltet i samlet gruppe.
* Barna telles ofte. 2-4 barn går først, deretter en voksen med to barn, så 4-6 barn, og en voksen med to barn til slutt.

**Bål eller stormkjøkken:**

* Før turen avtales det en voksen som skal ha ansvaret for dette. Denne pakker eventuelt fyrstikker, rødsprit, stormkjøkken i en egen sekk. Den voksne har ansvar for denne sekken på hele turen!
* I barnehagen skal rødsprit og fyrstikker være innlåst på vaskerommet.

**Bruk av redningsvest ved vann og sjø:**

* Skal brukes av barna på vann-/ sjøturer ved fjell/svaberg, i båt, ved brygge/kai (ikke på bytur), ved vanndybder over ½ meter, på uoversiktlige områder.
* Trenger ikke benyttes på oversiktlig strand uten bading, ved langgrunn bunn.

**Bruk av kniv:**

* For sløying av fisk,”spikking” på kvister og lignende.
* Kun en voksen, og ett til to barn med hver sin kniv, i sving samtidig. Eventuelt to slike grupper.
* For 4- og 5-åringene.



# INSTRUKS FOR SIKKERHET I SVØMMEBASSENG

Dette gjelder kunde største barna på Marihønene som går fast i svømmehall

1. Minst en av de voksne som er med må ha gjennomgått årlig livredningsprøve.
2. Personalet må ha satt seg inn i svømmehallens alarmplan.
3. Vi går med det eldste årskullet fra barnehagen!
4. Antall voksne må avpasses i forhold til antall barn, og til hva det enkelte barn krever. (F.eks. to voksne på seks - sju barn. Barna fordeles slik at de voksne har hovedansvar for to - tre barn hver. Det må vurderes om begge voksne skal være i bassenget, eller om en skal ha oversikt fra bassengkanten. Skulle det være åtte barn, bør det være en voksen på land, og to i bassenget. )
5. Personalet er sammen med barna hele tiden; i gang, garderobe, dusj, basseng.

**Aktivitetene i vannet vil være basert på lek, og har vanntilvenning som** mål.

SOMMERAVVIKLING I BARNEHAGEN

Gjeldende for både Marihønene og Sommerfuglene:

Hovedsakelig under skoleferien er det ferieavvikling for personalet og barna. Da er det ”sommer” i barnehagen. Flere av ukene, når det er svært få av både voksne og barn, er avdelingene slått sammen. Om sommeren ønsker vi å være mindre styrt av klokka, ha få faste poster på dagen, og la barna være med å bestemme innholdet enda mer selv.

Vi har egne tema i sommerukene i barnehagen

Målet: kos, sommeraktiviteter og tid !!



vurdering OG DOKUMENTASJON I RAKETTEN

Det er viktig for oss å ha gode rutiner for vurderingsarbeidet i barnehagen!
Da kan vi stadig forbedre oss, og tilby en barnehage i utvikling! Forut for vurdering observerer vi. Ulike metoder for observasjon blir benyttet. Foreldrene blir trukket inn i vurderingsarbeidet gjennom brukerundersøkelser, foreldremøter og samtaler. Vi må vite hva de mener og ønsker for å kunne tilpasse oss det. Barna vil også bli spurt direkte om hva de synes om enkelte situasjoner/emner, og om trivsel i barnehagen.

# PLANER FOR PERSONALETS VURDERINGSARBEID

Vår grove plan ser slik ut (tilfeldig rekkefølge):

 **HVA: NÅR, HVEM:**

|  |  |
| --- | --- |
| Tema, temaplaner | Etter at hvert tema er avsluttet. Underveis ved behov. (Avdelingsvis) |
| Større arrangementer | Etter hvert arr. (Felles eller i grupper på personalmøter.) |
| Årsplanen | Hvert halvår. (Felles eller i grupper på personalmøter eller planleggingsdager) |
| Satsningsområdet og strategisk tiltak ut fra Strategiplanen | Bearbeiding og planlegging av satsningsområdet og strategisk tiltak er tema flere personalmøter. Strategiplanen gjennomgås årlig. |
| Hverdagsaktiviteter, som f.eks; ute-/innelek, regler og rutiner, svarer barnehagen til barnas og foreldrenes forventninger, beste tid for pauseavvikling m.m.  | Jevnlig, og ved behov. (Avdelingsvis, i samlet personalgruppe, ved barnesamtaler, foreldresamtaler, foreldremøter.) |

For å nå felles mål i barnehagen kreves det:

**PLANLEGGING**

**UTFØRING**

**RESULTATVURDERING**

**FORBEDRINGSTILTAK**

**Da kan vi nå hovedmålet, nemlig at "Barna trives og utvikles".**